માંગરોળના ગુલામ કંટાળી-માતલાવડી અને પાંચપીર સુધી ૪.૫ કીમી ડામર રોડ બનાવવાની કામગીરીમાં કોન્ટ્રાક્ટર દ્વારા હલકી કક્ષાનું રો મટીરીયલ્સ અને કુવાની મેટ નાખી દેવામાં આવી હતી. બીજી બાજુ જવાબદાર તંત્ર દ્વારા આ કામની મોનીટરીંગ કરવાના નામે કોઈ પણ અધિકારીએ ધ્યાન ન દેતા છેલ્લા એક મહિનાથી બિસ્માર હાલતમાં કામ બંધ પડયુ હતું. ત્યારે ઉપરથી વરસાદ ખાબકતા રસ્તામાં ગારા કીચડાના થર જામી જતાં રસ્તો સદંતર રીતે બંધ થઈ ગયો હતો. જેના પ્રતાપે આ વિસ્તારના હજારો લોકો શહેરથી વિખૂટા પડી જતાં લાખો રૂપિયાનું નુકસાન થયું હતું. આખરે ચાર દિવસથી હલાકી ભોગવી રહેલા સ્થાનિકોએ બુધવારે જીલ્લા પંચાયતના પ્રમુખ અને તાલુકા પંચાયતના સદસ્ય નો ઉઘડો લીધો હતો. અને કેશોદ પંચાયતના અધિકારી એસ. કે. રાઠોડ તેમજ S.O. બીના વાવેચરને પણ સ્થળ પર બોલાવવામાં આવ્યા હતા. તેમજ આ ગંભીર પરિસ્થિતિનું ૨૪ કલાકમાં નિરાકરણ લાવવાનું અલ્ટીમેટમ આપ્યું હતું.